Suchý kašeľ bez teploty.
mám suchý kašeľ bez teploty, a stále mi pri dýchani (nádych) silno chripoce. Aký liek by bol vhodný?
Dobrý deň,
ďakujeme za Vašu otázku.
Na zmiernenie suchého záchvatovitého kašľa je vhodnou voľbou sirup s obsahom
islandského lišajníka
. Obsahuje množstvo slizovitých látok tvoriacich ochranný povlak, ktorý znižuje citlivosť na vonkajšie dráždivé faktory. Obsah ochranného povlaku uľahčuje prehĺtanie a znižuje reflex kašľa. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku.
Dospelí užívajú 10 ml sirupu 3 – 4 krát denne, podľa potreby. Pred použitím je potrebnné fľašu dobre pretrepať. Po užití sa nemá približne pol hodinu piť ani jesť, aby sa zachovali vlastnosti ochrannej vrstvy. Je možné ho užívať bez ohľadu na dennú dobu.
Pokiaľ by Vaše ťažkosti aj napriek tomu pretrvávali, odporúčam Vám návštevu lekára.
S pozdravom
PharmDr. Patrícia Čečková